सफाई मजदूरों ने किया संघर्ष का ऐलान, महिला मंच भी हुआ सक्रिय
सीपीआईनेता डाॅक्टर अरुण मित्रा ने बुधवार को सफाई मजदूरों के चुनाव कार्यक्रम में कहा कि सरकार ईएसआई को बंद करने की ताक में है जो कि किसी भी तरह मजदूरों के हक में नहीं है। कामरेड ओम प्रकाश मेहता, कामरेड गुरनाम सिद्धू और अन्य नेताओं ने भी सफाई मजदूरों के शोषण को रोकने के लिए संघर्ष तेज करने की बात कही। सफाई के दौरान मजदूरों की बेवक्त मौतों की भी चर्चा हुई। बेलन ब्रिगेड प्रमुख अनीता शर्मा ने मजदूरों की दयनीय हालत के बारे में बहुत ही गहन बातें की और कहा कि वह जल्द ही कुछ खुलासे इस बारे में करेंगी। इस अवसर पर नया चुनाव भी हुआ। इसमें सतपाल को प्रधान, शाम लाल को सीनियर उपाध्यक्ष, प्रीतम, अशोक कुमार और रविन्द्र को उपाध्यक्ष चुना गया। कामरेड विजय को महासचिव, अशोक कुमार और दीपक कुमार को संयुक्त सचिव, जगदीश और बनती को प्रेस सचिव बनाया गया। रवि कुमार कैशियर बने।
hin_Deva hin_Deva